
הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה  3(29) /  3(31) (סמן את התקנה המתאימה) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	[bookmark: _Hlk239337459]רישיון למערכת World-Check – מערכת המאפשרת גישה למאגר מידע המאגד רשימות רבות הנוגעות לאישים וישויות ומשמשת לביצוע בדיקת נאותות due diligence)) על גופים ואישים בכל העולם ולבדיקת משתמשי הקצה והמפיצים העסקיים אשר עתידים לקבל לידיהם פריטים דו-שימושיים רגישים, בעבורם היצואנים הישראלים מבקשים רישיונות ייצוא. פרופיל משתמש הקצה הינו מרכיב נכבד בכל החלטה האם להעניק או לא רישיון ייצוא.
לאגף הפיקוח על היצוא הדו שימושי ישנו צורך במערכת המתעדכנת באופן שוטף לגבי כל שינוי סטטוס של מי מהאישים והארגונים, ומאפשרת ניטור שוטף של מאגרי מידע בינלאומיים המאפשר מידע בזמן אמת של הכנסתם לרשימות שחורות למיניהן ושל כל מגבלה בינלאומית הנוגעת לגורמים אלה, לרבות בנושאי הלבנת הון וטרור בינלאומי, וכן קבלת מידע לגבי גורמים בעלי קרבה משפחתית או עסקית אליהם. מידע כה רב ועדכני דורש משאבים רבים, בין השאר גם בהיבטי כ"א מחקרי אצל הספק. כמו כן מצופה מהספק לספק שירותים אלה לרשימת לקוחות גדולה, דבר שיכול להעיד גם על מהימנותו וגם לסייע להבטיח את עדכניות המידע, מעצם כך שהוא עובר "בדיקת שפיות" שוטפת אצל כמות רבה של לקוחות. 
הפתרון נדרש להיות מהיר, שכן האגף נדרש (מתוקף חקיקה) לזמני מענה מהירים כלפי היצואנים המגישים את בקשות הרישוי כמו כן הוא נדרש להיות. מותאם  לשינויים בסביבה הרגולטורית וכן לפשט ולייעל את תהליכי בדיקת הנאותות ובכך להביא לחיסכון בזמן. כמו כן לאגף ישנו צורך בתיעוד ושמירה של כל חלק מתהליך הבדיקה לצרכי ביקורת, זאת על מנת לתמוך בדרישות הרגולציה. 




האם קיים בנושא זה מכרז מרכזי של החשב הכללי או גורם ממשלתי מוסמך אחר?  כן  לא

סוג ההתקשרות: (סמן X במקום המתאים)

	  טובין
	 שירותים
	 ביצוע עבודה



















	שם הספק:
	Refinitiv

	מספר הספק 
(ח.פ/ח.צ/ע.מ/מספר עמותה) 
	00145516

	ספק זה הנו: 
	ספק יחיד 
	ספק חוץ 

	שווי ההתקשרות המקסימלי:
	שנה ראשונה:45,240$   

שנה שניה: 48,172$ 
סה"כ 297,052 ₪ 


	תקופת ההתקשרות: 
	12 חודשים + אופציה ל-12 חודשים נוספים




נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות

	מפגישות שנערכו עם ספקים שונים לאורך השנים האחרונות ובדיקות שנערכו, מתקופת היציאה להתקשרות בשנת 2023 ועד היום, לא נמצאה חברה המתאימה לספק עבורנו את כל מה שאנו נדרשים לו. 
בישראל פועלות מספר חברות קטנות אשר אין להם מחלקת מחקר שמייצרת את הנתונים או לחילופין יש להן מחלקת מחקר קטנה לנושא. הנתונים אצלן נאספים אוטומטית מהרשימות ואין ביכולתם לעשות את המחקר המקיף אשר נדרש לנו מעבר לרשימות, ומתן מענה רחב להיבטים של סיכוני AML וטרור ברמה הבינלאומית, כאשר חברת Refinitiv מחזיקה עובדים מומחי AML שמתחזקים database לסריקות בנושא.
דוגמא לחברה ישראלית אשר אינה עונה על כל הנדרש לנו היא החברה אשר סיפקה לאגף את שירות דומה של בדיקת המשתמשים עד ל31.8.23 (כחלק מחבילת שירות גדולה בהרבה). האנליטסים של החברה נהגו לבצע את הבדיקות באמצעות מעבר סדרתי על רשימות שחורות ומאגרי נתונים שונים, אך, אך הנ"ל לא היה מספק מבחינתנו ולא ענה על הצורך בניטור שוטף ומהימן של מאגרי המידע הרלבנטיים, אשר יכול להתבצע בצורה מיטבית רק באמצעות מערכת ממוחשבת

טרם היציאה להתקשרות הראשונית עם הספק (2023) נערכו שיחות של האגף עם צרכני שירותים דומים במערכת הממשלתית ובהם משרד החוץ והרשות להלבנת הון. כל הגורמים הנ"ל סיפרו שהם עושים שימוש במערכת של חברת Refinitiv ואינם מכירים ספק ישראלי אחר אשר מסוגל לענות על הצרכים שלהם בתחום. נוסף על כך האגף ערך בדיקה עצמאית לקראת היציאה להתקשרות הראשונה, בה נמצא מיעוט של ספקים ישראלים העוסק בתחום ואף אחד מהם אינו עונה על כל הנדרש. בדיקה זו נערכה באמצעות חיפוש ברשת האינטרנט. הבדיקה עודכנה במהלך שנת 2026 באמצעות חיפוש באינטרנט. בשתי הבדיקות נבחנו מערכות ישראליות נוספות ונמצא שהן אמנם מספקות חלק מהשירותים הנדרשים לאגף, אבל אינן בעלות צוות מחקר בגודל הנדרש לנו, שכולל חוקרים ייעודיים לישראל (בדגש על AML) בתוך הצוות העולמי שלהם. 
לגבי חלופות בחו"ל: נערך חיפוש ברשת האינטרנט ולא אותרה מערכת אשר כוללת את המכלול ורוחב היריעה של אנשי המקצוע והשירותים של הספק המדובר, וכן את ההתאמה לצרכי האגף 

בכל הנוגע לצרכים ספציפיים של האגף שהוזכרו לעיל – הצורך בניטור דינמי של הכנסת אישים וישויות לרשימות שחורות מקבל מענה הודות לשיטת מחקר ייחודית ובלעדית של חברת Refinitiv שמאפשרת את פעולות הסינון מול רשימות שחורות באמצעות שימוש במספר רב של מזהים משניים, אשר בשילוב עם אלגוריתם איתור השמות הקיים במערכת מאפשרים להפחית את מקרי ה "False positive" בצורה משמעותית, ובכך לחסוך זמן רב ללקוח. הצורך לפעול בצורה מהירה בתהליכי בדיקה אלה הינו קריטי עבור עבודת האגף שכן אנו נדרשים לזמני מענה מהירים כלפי היצואנים המגישים את בקשות הרישוי, כאשר זמנים אלה מעוגנים בחקיקה באמצעות צווי הפיקוח על היצוא שהאגף פועל לפיהם.
לאור האמור לעיל, המערכת הנ"ל הינה היחידה אשר עונה על כל הצרכים של האגף המפורטים לעיל.



חוות דעתי זו ניתנת מתוקף היותי הסמכות המקצועית לנושא זה.

בכבוד רב,
 
	נטלי גוטמן - חן
	מנהלת מינהל הפיקוח על היהלומים והיצוא הדו שימושי

